Salomie sê-goed | Lomi
Posted on 2012/04/11 by Manewales
Gisteraand sit ons en waatlemoen eet op die stoep. Die manne het al weer binne gaan karring toe sit ek en ons pop nog buite. Sy's mos 'n tydsame eter.
Ek sê toe vir haar "Ek is lief vir jou". Lees voort →
Categories: Salomie sê-goed	| 2 Kommentaar
Ons poppelop is op die oomblik gefassineer deur grimering. Ek dink sy dra deesdae meer gereeld grimering as mamma (mamma is nie juis die "paint"-en-poeier tipe nie). Elke oggend, ongeag of ek grimering aan sit die dag, vra sy vir "lippies" (dis nou lipgloss). Dan 'n vee met die onderlaag sponsie. Onlangs het sy ook ontdek oogpotlode kan pragtige strepe trek.
Die fase is nie vir my ongewoon. Ouboet is immers ook daardeur. Hy het net heel ander planne gehad met mamma se "mooimaak goed". Ek onthou te goed hoe ek hom eendag so 2 jaar terug in my kamer vind nadat ek sus gevoed het. Daar staan hy ewe tevrede en bewonder sy kunswerk. Jackson Pollock sou kon kom vir lesse. Daar was die interessantste motiewe oor die mat en ons duvet. Lees voort →
Categories: Die woelwaters, Salomie sê-goed	| Lewer kommentaar
Een van die was die keer toe Ellard vir my gesê het "Mamma, stoot die son down in the air". Dit het in sy oe geskyn en blykbaar kan mamma alles doen! Dis natuurlik baie goed vir mamma se selfbeeld. Lees voort →
Dag om te onthou
Posted on 2011/03/02 by Manewales
Gister was die eerste dag van herfs en verseker 'n dag om te onthou. Al was dit 'n bloedige warm begin van herfs (maksimum was 37.7 grade en met die humiditeit saam was die aanvoelbare temperatuur 44 grade). Ons moet egter die laaste hitte voor die laaaang winter geniet.
Eers haak Salomie gisteroggend uit die bloute af: "Ek is lief vir jou, Mammie". A, die eerste van haar af. En dan sommer 'n hele sin, nie net 'n "lief jou" of so iets nie. Dit het sommer my dag, nee week gemaak. Lees voort →
Posted on 2011/02/28 by Manewales
Ellard en Salomie het vir hulle 'n lieflike modderpoel geskep in een van die akkers. Die 2 geniet die mors nou vreeslik. Hoe ek hulle nou daar gaan uitkry om te kom eet en 'n middagslapie te vat weet ek nog nie.
Ek moet sê dit gaan al baie beter. Die vorige keer het hulle klere en al gemors en Salomie se Minni hemp het nou ook deel van die hoop modder gevlekte klere geword wat ek net nie kan skoon kry nie. Ek het hulle dood voor die oe gesweer as hulle weer in die modder speel sonder om eers uit te trek. Lees voort →
Jaco het die kinders begin leer om "Askies mense" te sê deur met hulle te speel dat iemand 'n wind breek of los. Ongelukkig het dit nou in 'n baie snaakse speletjie ontaard waarin hulle maak of hulle winde los /breek en dan kyk wie kan eerste sê "Dit was jy" en dan moet daardie persoon "skies mense" antwoord. Lees voort →
Sy het ook al mooi geleer van mamma (rog) en pappa (koring) brood. Gister het sy so mooi vir pappa se brood gevra. "Brood pappa s'n blief". En met blief hou sy altyd die twee handjies saam voor haar. Ek's seker mense sal dink ek het haar leer bedel. Dit lyk so oulik. Lees voort →
Posted on 2011/01/19 by Manewales
Die laaste week of wat het haar hoeveelheid sinne van 2-3 woorde soos konyne geteel. Dis "mamma terug" (as sy wil hê ek moet terug kom), "kom mamma", "my beurt", "los uit", "af klim", "af sit" (dis nou die lig, waaier of liedjie) en haar gunsteling vraag: "maak jy?" en vele meer. Dis so heerlik om te verstaan wat sy deesdae wil hê. Lees voort →